  Туспуктэм: Дарья Ушакова Наталия Сильвестрова 15-21 куартолэзе интыосын Удмуртиысь нюлэсъёсын тылпу потонлы 5 классъем кышкытлык возиськоз. Интыен 4 классъем кышкытлык луоз. Со сярысь, улосвыл Гидрометцентр вылэ чӧлскыса, Россиысь МЧС-лэн элькунъя упралвениез ивортӥз. Тылпу потонлы туж кышкытлыко вакыт 11-тӥ куартолэзьысен возиське ни. Тодэ вайытом, 10-тӥ оштолэзьысен 30-тӥ инвожоозь Удмуртиын тылпулэсь утиськонъя нимысьтыз режим быдэсъяське. Тылскыны, тыл вылын сиён лэсьтыны, тылын ужаны уг яра. Тылпу потон сярысь 101, 112 номеръя жингыртоно.   Тегъёс: нюлэс тылпу инкуазь Удмуртия  